b'\n_START_ARTICLE_\nTomo Virk\n_START_SECTION_\n\xc5\xbdivljenjepis\n_START_PARAGRAPH_\nTomo Virk je obiskoval gimnazijo v \xc5\xa0kofji Loki (1975-1979), kjer je s svojimi prispevki aktivno sodeloval pri literarnem glasilu Vizije. S \xc5\xa1tudijem je nadaljeval na Filozofski fakulteti, kjer je leta 1983 diplomiral iz primerjalne knji\xc5\xbeevnosti in nem\xc5\xa1\xc4\x8dine. Leta 1989 je magistriral iz primerjalne knji\xc5\xbeevnosti, leta 1997 pa doktoriral s podro\xc4\x8dja literarnih ved._NEWLINE_Predava na  Oddelku za primerjalno knji\xc5\xbeevnost in literarno teorijo na Filozofski fakulteti v Ljubljani Univerze v Ljubljani. Med letoma 1993 in 1996 je bil glavni urednik revije Literatura.'